Държавен вестник, бр. 80, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  80
§ 30. Създава се глава шеста „а“ „ИЗ­
ПОЛЗВАНЕ НА СПОДЕЛЕНИТЕ РЕСУРСИ 
НА ЕЛЕКТРОННОТО УПРАВЛЕНИЕ“ с 
чл. 62а – 62г:
„ Г л а в а  ш е с т а  „ а “
ИЗПОЛЗВАНЕ НА СПОДЕЛЕНИТЕ РЕСУР­
СИ НА ЕЛЕКТРОННОТО УПРАВЛЕНИЕ
Заявление
Чл. 62а. (1) Използването на споделени­
те ресурси на електронното управление за 
нуждите на административните органи се 
одобрява от министъра на електронното 
управление или от оправомощено от него 
длъжностно лице въз основа на заявление. 
Образецът на заявлението се утвърждава от 
министъра на електронното управление или 
от упълномощено от него длъжностно лице, 
публикуван на официалната интернет стра­
ница на Министерството на електронното 
управление.
(2) Заявлението по ал. 1 се подава при 
условията и по реда на чл. 32.
(3) Срокът за произнасяне по заявлението 
по ал. 1 е 15 дни.
Ред за заявяване на използването 
на споделените ресурси
Чл. 62б. Редът за заявяване на използване­
то на споделените ресурси на електронното 
управление включва:
1. заявяване на необходимия ресурс;
2. проверка за допустимост и основател­
ност на заявлението:
а) заявлението подадено ли е от админи­
стративен орган или чрез оправомощено от 
него лице;
б) заявени ли са всички изискуеми об­
стоятелства;
3. при наличие на несъответствия се из­
праща уведомление на заявителя с указания 
за отстраняването им в 5-дневен срок;
4. преглед и оценка на техническата 
възможност за осигуряване на споделените 
ресурси; при наличие на съответния ресурс 
и техническа възможност за предоставянето 
му министърът на електронното управление 
или оправомощено от него длъжностно лице 
издава заповед за предоставяне на ресурса и 
уведомява заявителя;
5. ако в резултат на оценяването на въз­
можността за предоставяне на ресурси се 
установи, че няма техническа възможност 
за предоставянето им, министърът на елек­
тронното управление или оправомощено от 
него длъжностно лице писмено уведомява 
заявителя с отказ или с предложение за ре­
дуциране на искания обем ресурси;
6. прекратяване на използването на предос­
тавените ресурси се извършва след писмено 
разпореждане на министъра на електронното 
управление или на оправомощено от него 
длъжностно лице по искане на ползвателя 
за отпаднала необходимост;
7. министърът на електронното управле­
ние или оправомощено от него длъжностно 
лице има право да разпореди прекратяване 
на ползването, когато административният 
орган – ползвател, на когото са предоставени 
ресурсите, със свои действия или бездействия 
поставя под риск целостта и интегритета на 
споделените ресурси;
8. с цел осигуряване на целесъобразно 
използване на споделения ресурс, в случай 
че се установи, че предоставен ресурс или 
части от него не се използват за повече от 
три месеца, министърът на електронното 
управление или оправомощено от него длъж­
ностно лице има право служебно да намали 
капацитета на предоставяните ресурси, за 
което уведомява ползвателя.
Справки
Чл. 62в. На всяко тримесечие оправомо­
щено от министъра на електронното управ­
ление длъжностно лице изготвя справка за 
използването на предоставените споделени 
ресурси на електронното управление, която 
се публикува на интернет страницата на Ми­
нистерството на електронното управление.
Стандарти и ниво на качество на услугите
Чл. 62г. (1) Стандартите и нивото на 
качество на услугите, предоставяни от спо­
делените ресурси, се описват в Каталог 
на услугите, публикуван на официалната 
интернет страница на Министерството на 
електронното управление.
(2) За използването на Единната електрон­
на съобщителна мрежа като част от споде­
лените ресурси на електронното управление 
следва да се спазват следните стандарти:
1. 10/100/1000 Mbps меден порт;
2. 1 Gbps оптичен или меден порт (SFP 
модул);
3. 10 Gbps оптичен порт.“
§ 31. В допълнителната разпоредба, в § 1 
т. 21 се изменя така:
„21. „Уникален идентификатор“ е един­
ният граждански номер, личният номер за 
чужденец, личният номер на граждани на 
Европейския съюз и на членовете на техните 
семейства, които не са граждани на Евро­
пейския съюз, единният идентификационен 
код за търговците и клоновете на чуждес­
транните търговци и кодът по БУЛСТАТ за 
лицата, подлежащи на вписване в регистър 
БУЛСТАТ.“
§ 32. Приложение № 1 към чл. 38, ал. 3 
се изменя така: